Breithiúnas na Cúirte Ginearálta an 26 Iúil 2023 – Worldwide Brands agus Guangdong Camel Apparel v EUIPO – Guangdong Camel Apparel agus Worldwide Brands (CAMEL CROWN)
(Cásanna uamtha T-562/21 agus T-590/21) 1
(Trádmharc de chuid an Aontais Eorpaigh – Imeachtaí freasúra – Iarratas ar fhocalmharc de chuid an Aontais Eorpaigh “CAMEL CROWN” – Clárú idirnáisiúnta an mhairc fíortha níos luaithe camel active – Forais choibhneasta le diúltú – Baol mearbhaill – Airteagal 8(1)(b) de Rialachán (AE) 2017/1001)
Teanga an cháis: an Béarla
Páirtithe
Iarratasóir i gCás T-562/21: Worldwide Brands, Inc. Zweigniederlassung Deutschland (Köln, an Ghearmáin) (ionadaithe: J. L. Gracia Albero, E. Cebollero González agus B. Tomás Acosta, Dlíodóirí)
Iarratasóir i gCás T-590/21: Guangdong Camel Apparel Co. Ltd (Foshan, an tSín) (ionadaithe: C. Bercial Arias agus F. Codevelle, Dlíodóirí)
Cosantóir: Oifig Maoine Intleachtúla an Aontais Eorpaigh (ionadaithe: i gCás T-562/21, D. Walicka agus V. Ruzek, Gníomhairí, agus, i gCás T-590/21, D. Walicka, Gníomhaire)
Páirtí eile sna himeachtaí os comhair an Bhoird Achomhairc de EUIPO, ag idiragairt os comhair na Cúirte Ginearálta i gCás T-562/21: Guangdong Camel Apparel Co. Ltd (Foshan) (ionadaithe: C. Bercial Arias agus F. Codevelle, Dlíodóirí)
Páirtí eile sna himeachtaí os comhair an Bhoird Achomhairc de EUIPO, ag idiragairt os comhair na Cúirte Ginearálta i gCás T-590/21: Worldwide Brands, Inc. Zweigniederlassung Deutschland (Köln) (ionadaí: J. L. Gracia Albero, Dlíodóir)
Ábhar
Lena gcaingean de bhun Airteagal 263 CFAE, iarrann na h-iarratasóirí araon go gcuirfí cinneadh ón gCúigiú Bord Achomhairc d’Oifig Maoine Intleachtúla an Aontais Eorpaigh (EUIPO) an 23 Meitheamh 2021 ar neamhní go páirteach (Cásanna uamtha R 159/2020-5 agus R 184/2020-5).
An chuid oibríochtúil
1.    Diúltaítear do na na caingne i gCásanna T-562/21 agus T-590/21.
2.    I gCás T-562/21, ordaítear do Worldwide Brands, Inc. Zweigniederlassung Deutschland na costais a íoc.
3.     I gCás T-590/21, ordaítear do Guangdong Camel Apparel Co. Ltd na costais, lena n-áirítear na costais a bhaineann leis na himeachtaí os comhair an Bhoird Achomhairc i gcás R 159/2020-5, a íoc.
____________
1 IO C 462, 15.11.2021.